DA: ‘Vernietiging van standbeelde verander nie geskiedenis’Oudpresident Paul Kruger se standbeeld op Kerkplein in Pretoria (Foto verskaf aan Marianne Styan) “Die kwessie van standbeelde is sensitief en verdelend en moet sensitief hanteer word,” het Chris Hattingh, die DA se leier in Noordwes, gesê. Volgens Hattingh is ŉ debat oor die toekoms van die land se standbeelde nodig. “Ons kan nie wegskram van ons verlede nie. Ons kom van ‘n koloniale- en apartheidsverlede. Ons moet toegee dat sommige standbeelde aanstootlik is gegewe ons is verskillende kulture.” Volgens Hattingh was die standbeeld van Cecil John Rhodes 40 jaar gelede vir sommige Suid-Afrikaners aanstootlik, maar dit is nie vernietig nie. “Ons glo in betekenisvolle inklusiewe gesprekke oor standbeelde en dat die standbeelde wat aanstootlik is, nie vernietig moet word nie. Dit het nog nooit in enige beskaafde land gebeur nie.”